OpenLLM-France/wikimedia huggingface dataset:
# Lleonci (usurpador)

Lleonci (Leontius, Λεόντιος), fou un oficial romà d'Orient d'origen sirià, amb rang de patrici, i amb gran prestigi dins l'exèrcit, que fou proclamat emperador vers el 483 per Il·los, revoltat contra Zenó.
Els rebels van derrotar l'exèrcit de Zenó a Antioquia i va aconseguir el suport dels isauris, amb el que es va apoderar de la fortalesa de Papurios on va trobar a l'emperadriu Verina, a la que van alliberar i la van obligar a coronar a Lleonci a Tars. Verina també va haver d'enviar una carta als oficials imperials a Antioquia, Egipte i Orient que els demanava que s'unissin a Lleonci I. Seguidament Verina fou tancada altre cop a Papurios on poc després va morir.
Zenó va enviar contra els rebels a un exèrcit reclutat entre macedonis i escites (probablement ostrogots) dirigit per Joan el Geperut (o Joan l'Escita) i per Teodoric l'Ostrogot que en aquest moment era cònsol. Aquest exèrcit, sota la direcció de Joan, va derrotar els rebels prop de Selèucia a Isàuria i va obligar els rebels a refugiar-se a la fortalesa de Papurios, on van quedar assetjats.
Trocondus, germà d'Il·los, va intentar escapar i reunir forces però fou capturat i executat. Il·los i Lleonci no van saber aquesta mort i encoratjats per Pamprepi, un suposat endevi que en les seves visions del futur assegurava que Trocondos tornaria i que guanyarien, van resistir més de tres anys però en el quart any es va saber la mort de Trocondos i Il·los va fer matar Pamprepi per falsari. Una mica després, per una traïció del cunyat de Trocondos, enviat des de Constantinoble per Zenó, la fortalesa fou ocupada i Il·los i Lleonci capturats i decapitats (488) i els seus caps enviats a l'emperador.
# Llengües mura

Les llengües mura són una família de llengües ameríndies que s'ha extingit gairebé completament; actualment només en sobreviu el piraha. La resta d'idiomes va ser suplantada pel portuguès.
És la família amb el sistema fonètic més simple que existeix, no arriba a la vintena de sons en cada idioma.

## Referències

* ↑ Ethnologue:Statistical summaries
# Llista d'entitats de població d'Alaska

Aquesta és una llista en ordre alfabètic d'entitats de població d'Alaska, l'estat més septentrional dels Estats Units d'Amèrica.

## A

* Adak
* Akhiok
* Akiak
* Akutan
* Alakanuk
* Aleknagik
* Allakaket
* Ambler
* Anaktuvuk Pass
* Anchorage (municipalitat)
* Anderson
* Angoon
* Aniak
* Anvik
* Atka
* Atqasuk

## B

* Barrow
* Bettles
* Bethel
* Brevig Mission
* Buckland
* Buster

## C

* Central
* Chefornak
* Chevak
* Chignik
* Chuathbaluk
* Circle
* Circle Hot Springs
* Clark's Point
* Coffman Cove
* Cold Bay
* Cordova
* Craig

## D

* Deering
* Delta Junction
* Dillingham
* Diomede

## E

* Eagle
* Eek
* Egegik
* Ekwok
* Elim
* Emmonak

## F

* Fairbanks
* False Pass
* Fort Yukon

## G

* Galena
* Gambell
* Golovin
* Goodnews Bay
* Grayling
* Gustavus

## H

* Haines
* Holy Cross
* Homer
* Hoonah
* Hooper Bay
* Houston
* Hughes
* Huslia
* Hydaburg

## J

* Juneau (Ciutat i Borough)

## K

* Kachemak
* Kake
* Kaktovik
* Kaltag
* Kasaan
* Kenai
* Ketchikan
* Kiana
* King Cove
* Kivalina
* Klawock
* Kobuk
* Kodiak
* Kotlik
* Kotzebue
* Koyuk
* Koyukuk
* Kupreanof
* Kwethluk

## L

* Larsen Bay
* Levelock
* Lower Kalskag

## N

* Napakiak
* Napaskiak
* Nenana
* New Stuyahok
* Newhalen
* Nightmute
* Nikolai
* Nome
* Nondalton
* Noorvik
* North Pole
* Nuiqsut
* Nulato
* Nunam Iqua (anteriorment Sheldon Point)
* Nunapitchuk

## O

* Old Harbor
* Ouzinkie

## P

* Palmer
* Pelican
* Petersburg
* Pilot Point
* Pilot Station
* Platinum
* Point Hope
* Port Alexander
* Port Heiden
* Port Lions

## Q

* Quinhagak

## R

* Ruby
* Russian Mission

## S

* Saint George
* St. Mary's
* St. Michael
* Saint Paul
* Sand Point
* Savoonga
* Saxman
* Scammon Bay
* Selawik
* Seldovia
* Seward
* Shageluk
* Shaktoolik
* Shishmaref
* Shungnak
* Sitka (Ciutat i Borough)
* Skagway
* Soldotna
* Stebbins

## T

* Tanana
* Teller
* Tenakee Springs
* Thorne Bay
* Togiak
* Toksook Bay

## U

* Unalakleet
* Unalaska
* Upper Kalskag

## V

* Valdez

## W

* Wainwright
* Wales
* Wasilla
* White Mountain
* Whittier
* Wales
* Wrangless

## Y

* Yakutat (ciutat i borough)
# Lo Tossal (Suterranya)

Lo Tossal és un turó de 516,3 metres que es troba a l'antic terme municipal de Suterranya, ara del terme de Tremp, a la comarca de la Pallars Jussà.
És al sud del poble de Suterranya, al sud-est del seu cementiri nou, enmig d'una plana de conreus agrícoles.
# Lo Tossal (Sarroca de Bellera)

Lo Tossal és una muntanya de 1.306,8 m. alt. del terme municipal de Sarroca de Bellera, al nord-oest de la Bastida de Bellera, a l'est-sud-est d'Erdo i al sud-est de Santa Coloma d'Erdo.
Forma part de la Serra de la Bastida i, alhora, de la Serra de les Planes. De la primera és el seu extrem nord-oest, de la segona, el nord-est. A llevant de lo Tossal discorre el profund barranc de Sant Genís.
# Lovaina

* Per a altres significats, vegeu «Lovaina (Vitòria)».
Lovaina (en neerlandès i oficialment: Leuven; en francès: Louvain; en alemany: Löwen) és una ciutat i municipi flamenc de la província del Brabant Flamenc, Bèlgica, situada a la confluència dels rius Dijle i Voer.

## Descripció

Està situada al bell mig d'aquesta província, de la qual n'és capital judicial i administrativa. Lovaina té una superfície de 5.663 ha i inclou aproximadament 100.000 habitants. Lovaina és la seu d'InBev (abans Artois, encara anomenada Interbrew), per la qual cosa se la considera la capital cervesera del país. A més de Leuven, el terme municipal també inclou els següents nuclis de població des de l'1 de gener del 1977:
* Heverlee
* Kessel-Lo
* Wilsele
* Wijgmaal
* Korbeek-Lo
* Haasrode

## Lovanistes famosos

* Petrus Phalesius (1510-1573), empresari, editor musical, impressor.
* Petrus Phalesius el jove (1545-1629), empresari, editor musical, impressor.
* Antoine-Guillaume Ravets (1758-1827), compositor musical.
* Jules-Gabriel-Jean Nollée de Noduwez (1830-1921), literat i músic.
* Matthaeus Pipelare (1450-1515) fou un compositor de música sagrada.
* Arthur De Greef (1862-1940), pianista i compositor.
* Adriaan van Roomen (1561-1615), matemàtic.

## Universitats

Lovaina és coneguda com la seu de l'antiga Universitat catòlica de Lovaina (actualment, KU Leuven), la més antiga dels Països Baixos i considerada una de les millors de Bèlgica i d'Europa.
* Antiga Universitat de Lovaina
* Universitat catòlica de Lovaina
* KU Leuven
* UCLouvain

## Referències

* ↑ «Lovaina». Nomenclàtor mundial. Institut d'Estudis Catalans, 2022.
* ↑ «Blaeu Atlas (UCLA Library - YRL Reference and Instructional Services)», 27-10-2002. Arxivat de l'original el 2002-10-27. [Consulta: 1r gener 2019].
# Lovale

Els lovale' o luvale, també anomenats (a Angola) luena o lwena, són un grup ètnics de Zàmbia i Angola. A Zàmbia es poden trobar principalment a la província del Nord-Oest, centrats a la ciutat de Zambezi anteriorment anomenada Balovale. Alguns luvale de Zàmbia han perdut llurs terres ancestrals per raons econòmiques i es poden trobar a d'altres llocs de Zàmbia com el pantà de Lukanga. També hi ha una considerable emigració rural cap a Lusaka. A Angola viuen principalment a l'est de la província de Moxico.
Els lovale no estan units sota un cap suprem únic sinó que es componen d'una sèrie de subgrups de parla luvale o dialectes seus. la llengua luvale (de vegades anomenada Lwena) pertany al grup de les llengües bantus del centre-oest i és una llengua tonal. Els lovale estan estretament relacionats amb els chokwe que van acabar amb el regne Lunda, i tant chokwes com lundes viuen a la mateixa zona.

## El Festival Zambià Makishi

A Zàmbia els lovale celebren el Festival Makishi per marcar el final de la 'kumukanda' (iniciació). Cada 5 anys més o menys, els nens del grup d'edat (joves adolescents) són deixats a la selva durant 1-2 mesos on són sotmesos a diversos ritus de pas a l'edat adulta. Aquests impliquen l'aprenentatge d'algunes tècniques de supervivència, aprendre sobre les dones i com ser un bon marit, aprenentatge sobre la paternitat, i també són circumcidats. Els lovale consideraren els homes no circumcidats que són bruts o antihigiènics. Es diu que en algunes zones molt rurals on la kumukanda es manté en el més estricte sentit tradicional que si una dona busca un noi mentre se li practica la kumukanda llavors ella ha de ser castigada. Per celebrar la finalització de la kumukanda el Festival Makishi els dona la benvinguda de tornada al poble com a homes. Les màscares representen caràcters específics: Pwebo (un personatge femení ... 'pwebo' significa 'dona' en luvale) i Chizaluke entre d'altres.

## En la ficció

En la novel·la sueca de gènere policíac Mördare utan ansikte de Henning Mankell l'inspector Kurt Wallander investiga un atac criminal racista contra un centre de refugiats a Skane i troba dificultats per comunicar-se amb testimonis que només parlen luvale. El problema es resol quan troba una antiga missionera de 90 anys que parla luvale amb fluïdesa i actua com a intèrpret.

## Referències

* ↑ Luvale a The Joshua Project
* ↑ University of Iowa: Art & Life in Africa, Luvale People Arxivat 2006-12-11 a Wayback Machine. website access 1 March 2007.
* ↑ Anecdotal

## Bibliografia

* (anglès) Charles Matthew Newton White, An outline of Luvale social & political organization, Rhodes-Livingstone Institute, Manchester University Press, 1960
* S. Souindoula, « "Tchinhama ", héros et hydronimiste du territoire luvale », Anthropos, 1986, Vol. 81, n. 1-3, p. 286-288
# Luis Jesús Navarro Mazzotti

Luis Jesús Navarro Mazzotti (Las Palmas de Gran Canaria, 31 de març de 1910 - ?) fou un futbolista canari de les dècades de 1920 i 1930.

## Trajectòria

Jugava d'interior dret. Era un jugador alt, que destacava pel seu toc de pilota exquisit i pel seu ampli repertori de solucions per superar el contrari, però també pel seu caràcter fred al camp. L'agost de 1928 ingressà al RCD Espanyol procedent del Real Club Victoria de Las Palmas, jugant al club fins a acabar l'any. El gener de 1929 fou cedit al València CF, on finalment el jugador hi decidí romandre. Jugà al club valencianista fins al 1934. Fou quatre cops campió regional i un cop campió de Segona Divisió. El 1934 demanà la baixa per estudiar odontologia. Marxà a Madrid i aprofità per fitxar per l'Atlètic de Madrid on jugà una temporada més. Durant la dècada de 1950 fou diversos cops entrenador de la UD Las Palmas (1950; 1953-1954; 1959).

## Palmarès
### RCD Espanyol

* Campionat de Catalunya de futbol: 1928-29
* Copa d'Espanya: 1928-29

### València CF

* Campionat de València de futbol: 1930-31, 1931-32, 1932-33, 1933-34
* Segona Divisió espanyola: 1930-31

## Referències

* 1 2 «Ficha de Jesús Navarro». ciberche.net. [Consulta: 20 gener 2014].
* ↑ «Entrenadors de la UD Las Palmas». udlaspalmasac.blogspot.com.es. [Consulta: 20 gener 2014].

## Enllaços externs

* Perfil a BDFtubol com a futbolista
* Perfil a BDFutbol com a entrenador
# Lodge Grass

Lodge Grass (crow Aashbacheeitche) és una població dels Estats Units a l'estat de Montana. Segons el cens del 2000 tenia 510 habitants.

## Demografia

Segons el cens del 2000, Lodge Grass tenia 510 habitants, 147 habitatges, i 115 famílies. La densitat de població era de 820,5 habitants per km². El 9,6% són blancs, el 86,7% són amerindis, el 0,2% són asiàtics, i el 3,3% de dues o més races. Els hispànics o llatins de qualsevol raça eren l'1,4% de la població.
Dels 147 habitatges en un 57,1% hi vivien nens de menys de 18 anys, en un 47,6% hi vivien parelles casades, en un 27,2% dones solteres, i en un 21,1% no eren unitats familiars. En el 18,4% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,47 i el nombre mitjà de persones que vivien en cada família era de 3,9.
Per edats la població es repartia de la següent manera: un 42,4% tenia menys de 18 anys, un 9,6% entre 18 i 24, un 29% entre 25 i 44, un 13,5% de 45 a 60 i un 5,5% 65 anys o més.
L'edat mediana era de 23 anys. Per cada 100 dones de 18 o més anys hi havia 77,1 homes.
La renda mediana per habitatge era de 22.120 $ i la renda mediana per família de 22.222 $. Els homes tenien una renda mediana de 20.833 $ mentre que les dones 20.375 $. La renda per capita de la població era de 8.130 $. Aproximadament el 37,1% de les famílies i el 40,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lodge Grass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Lodge Grass». American Fact Finder. Oficina del Cens dels Estats Units, 12-01-2010.
# Ludwig von Brenner

Ludwig von Brenner (Leipzig, 19 de setembre de 1833 - Berlín, 9 de febrer de 1902) va ser un compositor i director d'orquestra alemany .
Va estudiar al conservatori de Leipzig, després va anar a Sant Petersburg per tocar a l'orquestra de la cort del tsar. El 1872 va tornar a Alemanya, dirigint una orquestra coneguda com lOrquestra Simfònica de Berlín abans d'establir la seva pròpia Neue Berliner Symphoniekapelle el 1876. El 1882 es va convertir en el primer director de la recentment creada Orquestra Filharmònica de Berlín, dirigint la seva Berlin concert de debut el 17 d'octubre d'aquell mateix any. Va continuar dirigint l'orquestra fins al 1884. Més tard va anar a Breslau, dirigint una orquestra successivament a Meyder. Va morir a Berlín.
Va ser especialment reconegut com a compositor de música sacra. Les seves obres inclouen quatre grans misses; 2 Te Deum; poemes simfònics, obertures i altres músiques orquestrals.

## Notes

* Baker, Theodore; Alfred Remy (1919). Baker's Biographical Dictionary of Musicians (tercera edició, edició revisada i ampliada). Nova York: G. Schirmer. OCLC 752566. Article "Brenner, Ludwig von"

## Referències

* 1 2 3 Baker (1919)
* ↑ Dzapo, Kyle J (1999). Joachim Andersen: una bio-bibliografia. Westport, CT: Greenwood Press. pàg. 5. ISBN 0-313-30889-6.
# MDX

MDX té els següents significats:
* Materials Docents en Xarxa, dipòsit digital de material docent de les universitats catalanes
* Acura MDX (acrònim en anglès de Multi-Dimensional luXury), model d'automòbil de la marca Acura
* MultiDimensional eXpressions, llenguatge informàtic de bases de dades usat en OLAP
# Grimisuat

Grimisuat és un municipi de Suïssa situat al cantó de Valais i el districte de Sion.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Griffin (Geòrgia)

Griffin és una població dels Estats Units a l'estat de Geòrgia. Segons el cens del 2000 tenia 23.451 habitants.

## Demografia

Segons el cens del 2000, Griffin tenia 23.451 habitants, 8.876 habitatges, i 5.955 famílies. La densitat de població era de 623,6 habitants/km².
Dels 8.876 habitatges en un 33% hi vivien nens de menys de 18 anys, en un 38,1% hi vivien parelles casades, en un 24,1% dones solteres, i en un 32,9% no eren unitats familiars. En el 27,7% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,7% tenia menys de 18 anys, un 9,8% entre 18 i 24, un 28,9% entre 25 i 44, un 18,8% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 80,2 homes.
La renda mediana per habitatge era de 30.088 $ i la renda mediana per família de 33.963 $. Els homes tenien una renda mediana de 30.488 $ mentre que les dones 21.352 $. La renda per capita de la població era de 15.563 $. Entorn del 17,7% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Griffin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Griffin». American Fact Finder. Oficina del Cens dels Estats Units, 12-01-2010.
# Abu-l-Hàssan Àhmad ibn al-Mudàbbir

Abu-l-Hàssan Àhmad ibn Muhàmmad ibn Abd-Al·lah ibn al-Mudàbbir, més conegut com a Abu-l-Hàssan Àhmad ibn al-Mudàbbir (833 o 834-després de 878) fou un alt funcionari abbàssida que va servir a Iraq, Síria i Egipte.
Va servir sota els califes Al-Wàthiq (842-847) i Al-Mutawàkkil (847-861) però fou destituït pel visir Ubayd-Al·lah ibn Khàqan el 854 i fou nomenat encarregat de finances dels districtes de Damasc i Urdunn, i el 861 va ser nomenat supervisor de les taxes del kharadj a Egipte. Àhmad ibn Tulun es va establir com a governador d'Egipte l'estiu del 868 i Ibn al-Mudàbbir li va fer regals per obtenir el seu favor sense gaire èxit. Durant quatre anys Àhmad ibn Tulun va disputar la direcció dels afers administratius al seu cap de finances Ibn al-Mudabbir, que era odiat pel poble per la seva cobdícia. La lluita es va acabar el juliol del 871 amb el seu empresonament i confiscació de béns, sent alliberat poc després (872) i traslladat a les mateixes funcions que abans tenia però a Síria. Les funcions d'Ibn al-Mudabbir a Egipte van passar a mans d'Abu Djafar Muhammad ibn al-Kan (mort el 891) que després fou el canceller d'Àhmad a Fustat. Ahmad va ocupar Damasc el 877 i Ibn al-Muddàbir fou altre cop arrestat però breument i condemnat a pagar una multa, però després fou enviat a Egipte sent empresonat i morint en presó en data desconeguda.

## Bibliografia

Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
Zaki Muhammad Hasan, Les Tulunides, París 1933
# Tom Verlaine

* Per a altres significats, vegeu «Verlaine».
Tom Verlaine (anglès: Thomas Miller) (Morristown, 13 de desembre de 1949 - Manhattan, 28 de gener de 2023) va ser un compositor, cantautor i guitarrista estatunidenc.
De 1975 a 1978 va liderar la banda Television juntament amb Jimmy Ripp, Fred Smith i Billy Fica. L'any 1979 va començar una carrera com a solista. Segons la revista Rolling Stone és el 56$^è$ dels 100 guitarristes millors de tots els temps.

## Discografia
### Àlbums en solitari

* Tom Verlaine (1979)
* Dreamtime (1981)
* Words from the Front (1982)
* Cover (1984)
* Flash Light (1987)
* The Wonder (1990)
* Warm and Cool (1992) (nova edició el 2005)
* The Miller's Tale: A Tom Verlaine Anthology (1996)
* Around (2006)
* Songs and Other Things (2006)

### Singles

* "Always" (1981)
* "Postcard from Waterloo" (1982)
* "Let Go the Mansion" (1984)
* "Five Miles of You" (1984)
* "A Town Called Walker" (1987)
* "Cry Mercy, Judge" (1987)
* "The Funniest Thing" (1987)
* "Shimmer" (1989)
* "Kaleidoscopin" (1990)

## Referències

* ↑ Keepnews, Peter «Tom Verlaine, Influential Guitarist and Songwriter, Dies at 73». The New York Times, 28-01-2023 [Consulta: 28 gener 2023].
* ↑ All Music, Biografia de Tom Verlaine (anglès)

## Enllaços externs

* www.thewonder.co.uk Arxivat 2020-10-26 a Wayback Machine. (web no oficial)
# Vetúria

* Per a altres significats, vegeu «Vetúria (tribu)».
Vetúria matrona romana del segle v aC, que la llegenda historiogràfica fa mare de Gneus Marcius Coriolanus.
La llegenda sosté que quan el seu fill Coriolà amenaçà la ciutat de Roma al comandament d'un exèrcit format pels enemics volscs, Vetúria, acompanyada per la seva nora i muller de Coriolà Volúmnia, va sortir a les portes de la ciutat, es va llançar als peus del seu fill, i li va recriminar pel que estava a punt de fer i suplicar que en desistís. Quan el renegat va veure la seva mare, es va acostar a ella, abraçant-la. Finalment, va ser convençut per ambdues dones perquè cessés en la seva obstinació d'atacar la seva pàtria, i l'exèrcit es va retirar cap al territori volsc.

## Referències

* ↑ Titus Livi, Ab Urbe condita libri, II, 39-40
* ↑ Valeri Màxim, De Factis Dietisque Memorabilibus Llibre V cap. IV De la pietat filial en els romans
# Nastri d'argento 1982

Els Nastri d'argento 1982 foren la 37a edició de l'entrega dels premis Nastro d'Argento (Cinta de plata) que va tenir lloc el 1982.

## Guanyadors
### Millor director

* Marco Ferreri - Storie di ordinaria follia

### Millor director novell

* Alessandro Benvenuti - Ad ovest di Paperino

### Millor productor

* Mario Cecchi Gori i Vittorio Cecchi Gori – pel conjunt de la seva producció

### Millor argument original

* Luigi Comencini e Massimo Patrizi - Cercasi Gesù

### Millor guió

* Bernardino Zapponi, Leonardo Benvenuti, Piero De Bernardi, Tullio Pinelli e Mario Monicelli - Il marchese del Grillo

### Millor actor protagonista

* Ugo Tognazzi - La tragedia di un uomo ridicolo

### Millor actriu protagonista

* Eleonora Giorgi - Borotalco

### Millor actor debutant

* Beppe Grillo - Cercasi Gesù

### Millor actriu debutant

* Marina Suma - Le occasioni di Rosa

### Millor actriu no protagonista

* Claudia Cardinale - La pell

### Millor actor no protagonista

* Paolo Stoppa - Il marchese del Grillo

### Millor banda sonora

* Lucio Dalla i Fabio Liberatori - Borotalco

### Millor fotografia

* Tonino Delli Colli - Storie di ordinaria follia

### Millor vestuari

* Gianna Gissi - Il marchese del Grillo

### Millor escenografia

* Lorenzo Baraldi - Il marchese del Grillo

### Efectes especials

* El misteri d'Oberwald

### Millor pel·lícula estrangera

* István Szabó - Mephisto

### Millor director de curtmetratge

* Claudio Racca - Ballare è bello

### Millor productor de curtmetratge

* Ferdinando Zazzara

### Certificat de mèrit

* Carlo Cristallini - pel curtmetratge Artigianato umbro

## Referències

* ↑ Nastri d'Argento 1982, mymovies.it
* ↑ 1982 a l'Albo d'Oro dels Nastri d'Argento

## Vegeu també

* David di Donatello 1982
# Nd

Nd o ND té els següents significats:
* Neodimi, element químic.
* Nova Democràcia, partit polític grec fundat el 1974.
Viccionari
# Ndahiro II Cyamatare

Ndahiro II Cyamatare va ser mwami del regne de Ruanda a finals del segle xv. Les històries orals situen el seu regnat entre els anys 1477 i 1510, mentre que les cronologies reials "oficials" el situen entre els anys 1576 i 1600.

## Referències

* ↑ Randall Fegley A History of Rwandan Identity and Trauma: The Mythmakers' Victims, p. 5-6

## Bibliografia

* (anglès) Aimable Twagilimana, « Appendix B : Bami (Kings) of Rwanda », in Historical dictionary of Rwanda, Scarecrow Press, Lanham, Md., 2007, p. 181 ISBN 978-0-8108-5313-3
Títols de regnat :
| Precedit per: Yuhi wa II Gahima II | Rei de Ruanda 1477–1510 | Succeït per: Ruganzu II Ndoli |